একই গ্রামের শুকুর আলীর ছেলে শাহীন (৩০) জানান, “গত বছর নদীর বুকে ডাটা শাকের আবাদ করেছিলাম। ভাল উৎপাদন হয়েছিল। পরে সেখানে চাল কুমড়ার আবাদ করি। নদীর বুকের অপেক্ষাকৃত উপরের দিকে মাদা কেটে কুমড়ার বীজ বপন করি। চারা গাছ গুলো যখন বাড়তে থাকে তখন নদীর দিকটায় উঁচু মাচা তৈরী করে দেই। কয়েক মাস পূর্বে বোঁথর ঘাটে নদীর ক্রস বাঁধ অপসারণ করা হলে এ বছর দ্রুত শুকিয়ে গেছে নদীর পানি। তাই এ বছর আগে ভাগেই সবজির আবাদ শুরু করেছি। নদীর পতিত বুকে পালং শাক, খেশারী বীজ ছিটিয়েছিলাম। পরিবারের চাহিদা মেটানোর পর বাড়তি টুকু বিক্রি করে দিচ্ছি। নদীতে আষাঢ় শ্রাবণ মাসে পানি আসবে। পৌষ থেকে জ্যৈষ্ঠ মাসের শেষ ভাগ পর্যন্ত আবাদ করা যাবে। আশা করছি শাক ও খেশারী তুলে ডাটা শাক ও চাল কুমড়ার আবাদ করব”।